

I PIELIKUMS  
  
Kritēriji finansējuma piešķiršanai dalītās pārvaldības programmām

Regulas 10. pantā minēto finansējumu piešķir dalībvalstu programmām šādi:

1. plānošanas perioda sākumā katrai dalībvalstij tiks piešķirta vienreizēja fiksēta summa EUR 5 000 000 apmērā, lai nodrošinātu katrai programmai kritisko masu un segtu vajadzības, uz kurām nav tieši attiecināmi turpmāk minētie kritēriji;
2. atlikušie resursi tiks sadalīti pēc šādiem kritērijiem:
   * + 1. 45 % apgriezti proporcionāli dalībvalstu iekšzemes kopproduktam (pirktspējas standartam uz vienu iedzīvotāju),
       2. 40 % proporcionāli dalībvalstu iedzīvotāju skaitam,
       3. 15 % proporcionāli to teritorijas lielumam.

Sākotnējā piešķīruma pamatā ir jaunākie ikgadējie statistikas dati, kurus ieguvusi Komisija (*Eurostat*) un kuri aptver iepriekšējo kalendāro gadu. Attiecībā uz vidusposma pārskatīšanu atsauces dati ir jaunākie ikgadējie statistikas dati par iepriekšējo kalendāro gadu, kurus ieguvusi Komisija (*Eurostat*) un kuri ir pieejami vidusposma pārskatīšanas brīdī 2024. gadā.

II PIELIKUMS  
  
Īstenošanas pasākumi

Fonds sekmē 3. panta 2. punkta a) apakšpunktā paredzētā konkrētā mērķa sasniegšanu, pievēršoties šādiem īstenošanas pasākumiem:

* + - 1. nodrošināt Savienības *acquis* vienādu piemērošanu attiecībā uz informācijas apmaiņu drošības jomā (piemēram, ar Prīmes lēmumu, ES PDR un *SIS II* palīdzību), tostarp īstenojot ieteikumus, kas ietverti kvalitātes kontroles un izvērtēšanas mehānismos, piemēram, Šengenas izvērtēšanas mehānismā un citos kvalitātes kontroles un izvērtēšanas mehānismos;
      2. izveidot, pielāgot un uzturēt Savienības IT sistēmas un komunikācijas tīklus drošības jomā (tostarp to sadarbspēju) un izstrādāt atbilstošus instrumentus, lai novērstu konstatētos trūkumus;
      3. aktīvāk izmantot ar drošību saistītus Savienības informācijas apmaiņas instrumentus, sistēmas un datubāzes, nodrošinot to, ka tajos tiek ievadīti augstas kvalitātes dati;
      4. atbalstīt attiecīgos valsts mēroga pasākumus, ja tie ir būtiski 3. panta 2. punkta a) apakšpunktā paredzēto konkrēto mērķu īstenošanai.

Fonds sekmē 3. panta 2. punkta b) apakšpunktā paredzētā konkrētā mērķa sasniegšanu, pievēršoties šādiem īstenošanas pasākumiem:

* + - 1. panākt, ka dalībvalstis ciešāk sadarbojas (tostarp vajadzības gadījumā ar citiem attiecīgiem dalībniekiem) tiesībaizsardzības operāciju veikšanā, jo īpaši ar nolūku sekmēt un uzlabot kopīgu izmeklēšanas vienību, kopīgu patruļu, tūlītējas pakaļdzīšanās, slepenas novērošanas un citu operatīvās sadarbības mehānismu izmantošanu ES politikas cikla (*EMPACT*) kontekstā, īpašu uzmanību veltot pārrobežu operācijām;
      2. pastiprināt tiesībaizsardzības iestāžu un citu kompetento iestāžu koordināciju un sadarbību dalībvalstīs un starp tām, kā arī ar citiem attiecīgiem dalībniekiem, izmantojot, piemēram, specializētu valsts līmeņa vienību tīklus, Savienības tīklus un sadarbības struktūras, kā arī Savienības centrus;
      3. Savienības līmenī uzlabot aģentūru sadarbību starp dalībvalstīm vai uzlabot sadarbību starp dalībvalstīm, no vienas puses, un attiecīgām Savienības struktūrām, birojiem un aģentūrām, no otras puses, kā arī valstu līmenī uzlabot valsts iestāžu sadarbību katrā dalībvalstī.

Fonds sekmē 3. panta 2. punkta c) apakšpunktā paredzētā konkrētā mērķa sasniegšanu, pievēršoties šādiem īstenošanas pasākumiem:

* + - 1. tiesībaizsardzības jomā pastiprināt apmācību, atbilstošus vingrinājumus, savstarpēju mācīšanos, specializētas apmaiņas programmas un paraugprakses apmaiņu, tostarp trešās valstīs un ar tām, kā arī ar citiem attiecīgiem dalībniekiem;
      2. izmantot sinerģiju, apvienojot dalībvalstu un citu attiecīgo dalībnieku (tostarp pilsoniskās sabiedrības) resursus un zināšanas, piemēram, dibinot kopīgus izcilības centrus, izstrādājot kopīgus riska novērtējumus vai izveidojot kopīgus operatīvā atbalsta centrus kopīgo operāciju veikšanai;
      3. sekmēt un izstrādāt pasākumus, aizsardzības līdzekļus, mehānismus un paraugpraksi, lai jau agrīnā posmā apzinātu, aizsargātu un atbalstītu lieciniekus, trauksmes cēlējus un noziegumu upurus, un šajā nolūkā veidot partnerības starp publiskām iestādēm un citiem attiecīgiem dalībniekiem;
      4. iegādāties attiecīgo aprīkojumu un izveidot vai modernizēt specializētas apmācības iestādes un citu būtisku, ar drošības jomu saistītu infrastruktūru, lai palielinātu sagatavotību, izturētspēju un sabiedrības izpratni un pienācīgi reaģētu uz drošības apdraudējumiem.

III PIELIKUMS  
  
Fonda atbalstāmās darbības saskaņā ar 4. pantu

* IT sistēmas un tīkli, kas sekmē šīs regulas mērķu sasniegšanu, apmācība šādu sistēmu izmantošanai un šādu sistēmu sadarbspējas un datu kvalitātes testēšana un uzlabošana;
* Savienības tiesību aktu un Savienības politikas mērķu īstenošanas uzraudzība dalībvalstīs drošības informācijas sistēmu jomā;
* *EMPACT* darbības, ar kurām īsteno ES politikas ciklu vai atvieglo tā īstenošanu;
* darbības, ar kurām atbalsta efektīvu un koordinētu reakciju uz krīzi, sasaistot esošās, nozarei raksturīgās spējas, zināšanu centrus un situācijas apzināšanās centrus, tostarp veselības, civilās aizsardzības un terorisma jomā;
* darbības, ar kurām izstrādā inovatīvas metodes vai ievieš jaunas tehnoloģijas, ko, iespējams, var nodot citām dalībvalstīm, jo īpaši projekti, kuru mērķis ir testēt un validēt Savienības finansētu pētniecības projektu rezultātus drošības jomā;
* atbalsts specializētu valsts līmeņa vienību tematiskiem vai transversāliem tīkliem ar nolūku vairot savstarpējo uzticēšanos un uzlabot zināšanu, informācijas, pieredzes un paraugprakses apmaiņu un izplatīšanu, kopīgos izcilības centros apvienojot resursus un zinātību;
* attiecīgo tiesībaizsardzības un tiesu iestāžu un administratīvo aģentūru darbinieku un ekspertu izglītība un apmācība, ņemot vērā operatīvās vajadzības un riska analīzi, kuru pamatā ir Eiropas Tiesībaizsardzības apmācības shēma (*LETS*), un sadarbojoties ar Eiropas Savienības Tiesībaizsardzības apmācības aģentūru (*CEPOL*) un – vajadzības gadījumā – Eiropas Tiesiskās apmācības tīklu;
* sadarbība ar privāto sektoru, lai vairotu uzticēšanos un uzlabotu koordināciju, situatīvo plānošanu un informācijas un paraugprakses apmaiņu un izplatīšanu sabiedrībā un privātajā sektorā, tostarp attiecībā uz sabiedrisko vietu un kritiskās infrastruktūras aizsardzību;
* darbības, kas dod kopienām iespējas izstrādāt vietēja mēroga pieeju un novēršanas politiku, kā arī pasākumi ieinteresēto personu un plašas sabiedrības izpratnes veicināšanai un informēšanai par Savienības politiku drošības jomā;
* aprīkojums, transportlīdzekļi, sakaru sistēmas un svarīgi, ar drošību saistīti objekti;
* tā personāla izmaksas, kas iesaistīts fonda atbalstītajās darbībās vai darbībās, kuru veikšanai tehnisku vai ar drošību saistītu iemeslu dēļ ir vajadzīgs personāls.

IV PIELIKUMS  
  
Darbības, kas tiesīgas saņemt lielāku līdzfinansējumu saskaņā ar 11. panta 2. punktu un 12. panta 6. punktu

* Projekti, kuru mērķis ir novērst radikalizāciju un cīnīties pret to.
* Projekti, kuru mērķis ir uzlabot IT sistēmu un komunikāciju tīklu sadarbspēju[[1]](#footnote-2).

V PIELIKUMS  
  
Regulas 24. panta 1. punktā minētie galvenie snieguma rādītāji

**Konkrētais mērķis Nr. 1 –**  **labāka informācijas apmaiņa**

1. ES informācijas apmaiņas mehānismu izmantošana.

*datu avots: Eiropols,* EU-LISA*, Padome, dalībvalstis*

**Konkrētais mērķis Nr. 2 –**  **uzlabota operatīvā sadarbība**

1. Fonda atbalstīto kopīgo operatīvo darbību skaits.

*datu avots: Eiropols,* Eurojust*, dalībvalstis*

1. To aktīvu lēstā vērtība, kuri ar fonda palīdzību tika iesaldēti vai konfiscēti.

*datu avots: dalībvalstis*

1. To nelikumīgo narkotisko vielu vērtība, kuras tika konfiscētas, pateicoties tiesībaizsardzības iestāžu pārrobežu sadarbībai.

*datu avots: dalībvalstis, ar konkrētām darbībām saistīto Savienības dotāciju saņēmēji*

1. To Šengenas izvērtēšanas ietvaros izteikto ieteikumu skaits, kuriem bija finansiāla ietekme drošības jomā un kuri tika īstenoti ar fonda atbalstu, – salīdzinājumā ar ieteikumu, kuriem bija finansiāla ietekme drošības jomā, kopējo skaitu.

*datu avots: dalībvalstis*

**Konkrētais mērķis Nr. 3 –**  **uzlabotas noziedzības apkarošanas un novēršanas spējas**

1. To tiesībaizsardzības amatpersonu skaits, kuras pabeidza ar fonda atbalstu nodrošinātu apmācību, vingrinājumus, savstarpēju mācīšanos vai specializētas apmaiņas programmas par tematiem, kas saistīti ar pārrobežu aspektiem.

*datu avots: dalībvalstis*

1. Tās kritiskās infrastruktūras un sabiedrisko vietu skaits, kuru aizsardzība pret drošības negadījumiem ir uzlabota ar fonda palīdzību.

*datu avots: dalībvalstis*

1. To iniciatīvu skaits, kuru mērķis ir nepieļaut radikalizāciju, kas izraisa vardarbīgu ekstrēmismu.

*datu avots: Radikalizācijas izpratnes tīkls (*RAN*)*

VI PIELIKUMS  
  
Darbību veidi

**1. TABULA. KODI, KAS ATTIECAS UZ DARBĪBU JOMAS DIMENSIJU**

|  |  |
| --- | --- |
| 1 | TER – Teroristu finansēšanas apkarošana |
| 2 | TER – Radikalizācijas novēršana un apkarošana |
| 3 | TER – Sabiedrisko vietu un citu viegli pieejamu mērķu aizsardzība un izturētspēja |
| 4 | TER – Kritiskās infrastruktūras aizsardzība un izturētspēja |
| 5 | TER – Ķīmiskās, bioloģiskās, radioaktīvās un kodolenerģijas vielas |
| 6 | TER – Sprāgstvielas |
| 7 | TER – Krīžu pārvarēšana |
| 8 | TER – Citi |
| 9 | OC – Korupcija |
| 10 | OC – Ekonomikas un finanšu noziegumi |
| 11 | OC – Narkotiskās vielas |
| 12 | OC – Nelikumīga šaujamieroču tirdzniecība |
| 13 | OC – Cilvēku tirdzniecība |
| 14 | OC – Migrantu kontrabanda |
| 15 | OC – Noziegumi pret vidi |
| 16 | OC – Organizētā noziedzība īpašuma jomā |
| 17 | OC – Citi |
| 18 | CC – Kibernoziedzība – Citi |
| 19 | CC – Kibernoziedzība – Novēršana |
| 20 | CC – Kibernoziedzība – Izmeklēšanas atvieglošana |
| 21 | CC – Kibernoziedzība – Palīdzība cietušajiem |
| 22 | CC – Bērnu seksuāla izmantošana – Novēršana |
| 23 | CC – Bērnu seksuāla izmantošana – Izmeklēšanas atvieglošana |
| 24 | CC – Bērnu seksuāla izmantošana – Palīdzība cietušajiem |
| 25 | CC – Bērnu seksuāla izmantošana – Citi |
| 26 | CC – Citi |
| 27 | GEN –Informācijas apmaiņa |
| 28 | GEN – Policijas vai citu iestāžu sadarbība (muita, robežsardze, izlūkošanas dienesti) |
| 29 | GEN –Tiesu ekspertīze |
| 30 | GEN – Cietušo atbalsts |
| 31 | GEN – Darbības atbalsts |
| 32 | TA – Tehniskā palīdzība – Informācija un komunikācija |
| 33 | TA – Tehniskā palīdzība – Sagatavošana, īstenošana, uzraudzība un kontrole |
| 34 | TA – Tehniskā palīdzība – Izvērtēšana un pētījumi, datu vākšana |
| 35 | TA – Tehniskā palīdzība – Spēju veidošana |

**2. TABULA. KODI, KAS ATTIECAS UZ DARBĪBU VEIDU DIMENSIJU**

|  |  |
| --- | --- |
| 1 | IT sistēmas, sadarbspēja, datu kvalitāte, sakaru sistēmas (izņemot aprīkojumu) |
| 2 | Tīkli, izcilības centri, sadarbības struktūras, kopīgas darbības un operācijas |
| 3 | Kopējas izmeklēšanas grupas (KIG) vai citas kopīgas operācijas |
| 4 | Ekspertu norīkošana vai nosūtīšana |
| 5 | Apmācība |
| 6 | Paraugprakses, semināru, konferenču, sarīkojumu, izpratnes veidošanas kampaņu, komunikācijas pasākumu apmaiņa |
| 7 | Pētījumi, izmēģinājuma projekti, riska novērtējumi |
| 8 | Aprīkojums (ietverts 15 % robežvērtības aprēķinā) |
| 9 | Transportlīdzekļi (ietverti 15 % robežvērtības aprēķinā) |
| 10 | Ēkas, objekti (ietverti 15 % robežvērtības aprēķinā) |
| 11 | Pētniecības projektu īstenošana vai citi turpmākie pasākumi |

**3. TABULA. KODI, KAS ATTIECAS UZ ĪSTENOŠANAS KĀRTĪBAS DIMENSIJU**

|  |  |
| --- | --- |
| 1 | Sadarbība ar trešām valstīm |
| 2 | Darbības trešās valstīs |
| 3 | Šengenas izvērtēšanas ieteikumu īstenošana policijas sadarbības jomā |
| 4 | Konkrētas darbības (nav zināmas plānošanas posmā) |
| 5 | Ārkārtas palīdzība (nav zināma plānošanas posmā) |
| 6 | IV pielikumā uzskaitītās darbības |

VII PIELIKUMS  
  
Darbības, kas tiesīgas saņemt darbības atbalstu

Saistībā ar konkrēto mērķi „*Labāka informācijas apmaiņa*” ar darbības atbalstu programmu ietvaros sedz:

* to Savienības un – attiecīgā gadījumā – valsts IT sistēmu uzturēšanu un palīdzības dienesta atbalstu, kuras sekmē šīs regulas mērķu sasniegšanu;
* tā personāla izmaksas, kas sekmē šīs regulas mērķu sasniegšanu.

Saistībā ar konkrēto mērķi „*Uzlabota operatīvā sadarbība*” ar darbības atbalstu valsts programmu ietvaros sedz:

* tāda tehniskā aprīkojuma vai transportlīdzekļu uzturēšanu, ko izmanto darbībām, lai novērstu, atklātu un izmeklētu smagus noziegumus un organizēto noziedzību ar pārrobežu dimensiju;
* tā personāla izmaksas, kas sekmē šīs regulas mērķu sasniegšanu.

Saistībā ar konkrēto mērķi „*Uzlabotas noziedzības apkarošanas un novēršanas spējas*” ar darbības atbalstu valsts programmu ietvaros sedz:

* tāda tehniskā aprīkojuma vai transportlīdzekļu uzturēšanu, ko izmanto darbībām, lai novērstu, atklātu un izmeklētu smagus noziegumus un organizēto noziedzību ar pārrobežu dimensiju;
* tā personāla izmaksas, kas sekmē šīs regulas mērķu sasniegšanu.

Darbībām, kas nav atbalsttiesīgas saskaņā ar 4. panta 3. punktu, finansējumu nepiešķir.

VIII PIELIKUMS  
  
Regulas 24. panta 3. punktā minētie iznākumu un rezultātu rādītāji

**Konkrētais mērķis Nr. 1 –**  **labāka informācijas apmaiņa**

1. ES informācijas apmaiņas mehānismu izmantošana, ko mēra uz šādu rādītāju pamata:
   * + 1. Šengenas Informācijas sistēmā (*SIS*) veikto vaicājumu skaits;
       2. to vaicājumu skaits, kuri veikti sistēmā tiesu ekspertīzes datu (DNS datu, pirkstu nospiedumu datu, transportlīdzekļu numuru zīmju) transnacionālai apmaiņai starp dalībvalstīm (Prīmes automatizētā datu apmaiņas sistēma);
       3. to ziņojumu skaits, kuri nosūtīti, izmantojot Eiropola drošas informācijas apmaiņas tīkla lietojumprogrammu (*SIENA*);
       4. Eiropola informācijas sistēmā (EIS) veikto vaicājumu skaits;
       5. kopējais to pasažieru skaits, par kuriem ir savākti un apmainīti ES Pasažieru datu reģistra (PDR) dati.

*datu avots: Eiropols,* EU-LISA*, Padome, dalībvalstis*

1. To jauno pieslēgumu skaits, kuri ar fonda atbalstu ir izveidoti ar drošības jomu skarošajām datubāzēm:
   * + 1. ar ES un – attiecīgā gadījumā – starptautiskajām datubāzēm;
       2. dalībvalsts teritorijā;
       3. ar vienu vai vairākām citām dalībvalstīm;
       4. ar vienu vai vairākām trešām valstīm.

*datu avots: dalībvalstis*

1. To ar fonda atbalstu pievienoto, aktīvo lietotāju skaits, kuri izmanto ES un – attiecīgā gadījumā – valsts mēroga informācijas apmaiņas instrumentus, sistēmas un datubāzes drošības jomā, – salīdzinājumā ar lietotāju kopējo skaitu.

*datu avots: dalībvalstis*

**Konkrētais mērķis Nr. 2 –**  **uzlabota operatīvā sadarbība**

1. Fonda atbalstīto kopīgo operatīvo darbību skaits, tostarp norādot iesaistītās dalībvalstis un iestādes un dalījumā pa jomām (terorisma apkarošana, organizētā noziedzība (vispārīgi), organizētā noziedzība (šaujamieroči), kibernoziedzība, cita):
   * + 1. kopēju izmeklēšanas grupu (KIG) skaits;
       2. to operatīvo projektu skaits, kuri īstenoti Eiropas daudznozaru platformā pret noziedzības draudiem (*EMPACT*);
       3. citas kopīgas operatīvās darbības.

*datu avots: Eiropols,* Eurojust*, dalībvalstis*

1. Līdzdalība transnacionālajos tīklos, kas darbojas ar fonda atbalstu.

*datu avots: dalībvalstis, ar konkrētām darbībām saistīto Savienības dotāciju vai ārkārtas palīdzības (*EMAS*) saņēmēji*

1. To aktīvu lēstā vērtība, kuri ar fonda palīdzību tika iesaldēti vai konfiscēti.

*datu avots: dalībvalstis*

1. To nelikumīgo narkotisko vielu vērtība, kuras tika konfiscētas, pateicoties tiesībaizsardzības iestāžu pārrobežu sadarbībai.

*datu avots: dalībvalstis, ar konkrētām darbībām saistīto Savienības dotāciju saņēmēji*

1. To rezultātu skaits, kurus esošie transnacionālie tīkli panākuši ar fonda atbalstu, piemēram, paraugprakses rokasgrāmatas, semināri, kopīgi vingrinājumi.

*datu avots: ar konkrētām darbībām saistīto Savienības dotāciju saņēmēji*

1. To Šengenas izvērtēšanas ietvaros izteikto ieteikumu skaits, kuriem bija finansiāla ietekme drošības jomā un kuri tika īstenoti ar fonda atbalstu, – salīdzinājumā ar ieteikumu, kuriem bija finansiāla ietekme drošības jomā, kopējo skaitu.

*datu avots: dalībvalstis*

**Konkrētais mērķis Nr. 3 –**  **uzlabotas noziedzības apkarošanas un novēršanas spējas**

1. To tiesībaizsardzības amatpersonu skaits, kuras pabeidza ar fonda atbalstu nodrošinātu apmācību, vingrinājumus, savstarpēju mācīšanos vai specializētas apmaiņas programmas par tematiem, kas saistīti ar pārrobežu aspektiem; dalījumā pa šādām jomām:
   * + 1. terorisma apkarošana;
       2. organizētā noziedzība;
       3. kibernoziedzība;
       4. operatīvās sadarbības citas jomas.

*datu avots: dalībvalstis*

1. To paraugprakses rokasgrāmatu, izmeklēšanas metožu, darbības standartprocedūru un citu instrumentu skaits, kuri izstrādāti ar fonda atbalstu, sadarbojoties dažādām organizācijām Eiropas Savienībā.

*datu avots: dalībvalstis, ar konkrētām darbībām saistīto Savienības dotāciju vai ārkārtas palīdzības (*EMAS*) saņēmēji*

1. To noziegumos cietušo skaits, kuriem ar fonda atbalstu ir sniegta palīdzība, dalījumā pa noziegumu veidiem (cilvēku tirdzniecība, migrantu kontrabanda, terorisms, smagi noziegumi un organizētā noziedzība, kibernoziedzība, bērnu seksuāla izmantošana).

*datu avots: dalībvalstis*

1. Tās kritiskās infrastruktūras un sabiedrisko vietu skaits, kuru aizsardzība pret drošības negadījumiem ir uzlabota ar fonda palīdzību.

*datu avots: dalībvalstis*

1. To iniciatīvu skaits, kuru mērķis ir nepieļaut radikalizāciju, kas izraisa vardarbīgu ekstrēmismu:
   * + 1. Radikalizācijas izpratnes tīkla (*RAN*) tīmekļa vietnes apmeklējumu skaits;
       2. *RAN* dalībnieku skaits, dalījumā pa ekspertu kategorijām;
       3. to izpētes vizīšu, apmācības kursu, darbsemināru un konsultāciju pasākumu skaits, kuri organizēti dalībvalstīs ciešā sadarbībā ar valstu iestādēm, dalījumā pa atbalsta saņēmējiem (tiesībaizsardzības iestādes, citi).

*datu avots:* RAN

1. To ar fonda atbalstu izveidoto partnerību skaits, kuras palīdz uzlabot lieciniekiem, trauksmes cēlējiem un noziegumos cietušajiem paredzēto atbalstu:
   * + 1. ar privāto sektoru;
       2. ar pilsonisko sabiedrību.

*datu avots: dalībvalstis, ar konkrētām darbībām saistīto Savienības dotāciju vai ārkārtas palīdzības (*EMAS*) saņēmēji*

1. Saskaņā ar Komisijas paziņojumu „Spēcīgākas un viedākas robežu un drošības informācijas sistēmas” (COM(2016) 205). [↑](#footnote-ref-2)